Sathiya

Sathia Periasamy atau nama pentasnya Sathiya (lahir 1964) merupakan seorang pelawak dan pelakon Malaysia yang berketurunan India. Beliau popular menerusi watak Ravi dalam sitkom Pi Mai Pi Mai Tang Tu pada dekad 90an. Lakonan beliau sebagai pegawai keselamatan dalam filem Setem pada tahun 2009 pernah mendapat pujian pengkritik. Beliau popular dengan tagline "Sudah tukar ka?".

 Kerjaya 
Beliau pernah memenangi tiga tahun berturut-turut menerusi kategori Artis Bukan Melayu Popular, Anugerah Bintang Popular Berita Harian bermula tahun 1999 hingga 2001. Namun pada 2002, kategori itu dipintas Hans Isaac.

Sathia pertama kali terlibat untuk sebuah program komedi berbahasa Tamil di RTM berjudul Kalapadam pada 1 Februari 1985. Daripada situ laluannya mula terbentang luas apabila diundang menjadi pelawak untuk program Hiburan Minggu Ini pada 1992.

Pada tahun 1993 beliau terbabit dengan sitkom Baba & Nyonya. Ini dikuti dengan siri komedi Pi Mai Pi Mai Tang Tu. Pada awalnya, beliau hanya menjadi watak undangan untuk satu watak kecil menggantikan tempat Accapan. Akhirnya beliau dikekalkan dan diwujudkan watak Ravi.

Impak watak Ravi dalam drama arahan Othman Hafsham itu cukup mengesankan apabila kelemahan Sathia berbahasa Melayu dengan baik mengundang satu tanda pengenalan ‘sudah tukar ka’ menjadi ingatan penonton. Terbaru, watak Vellu yang dilakonkan suami kepada Kamala Nair itu di dalam filem Setem yang ditayangkan 30 Julai lalu banyak menghidupkan perjalanan cerita filem arahan Kabir Bhatia itu.

Selepas Setem, Sathiya yang namanya kerap dieja di media cetak dan media elektronik sebagai Sathiya itu diundang lagi melakonkan watak Jegathesan Mani di bawah arahan Kabir lagi menerusi drama Jalan Merdeka bagi saluran Astro Warna. Disiarkan mulai 3 September lalu, Sathia bergandingan dengan Mustapha Kamal dan Chew Kin Wah.

Sathiya kemudian terbabit dalam drama Jalan Merdeka arahan Kabir Bhatia, dan bekerjasama dengannya sekali lagi untuk drama Jalan Merdeka pula. Drama Jalan Merdeka ini secara dasarnya menyokong laungan 1Malaysia yang kini sedang rancak diterapkan untuk setiap kita yang bergelar rakyat Malaysia. Drama ini mengenai tiga sekawan yang mewakili setiap bangsa di negara kita. Mereka terpisah dan berjumpa semula, lalu berkembang plot cerita yang ingin disampaikan.

Beliau mempunyai dua anak bernama Nickyneswary, dan Vickyneswaran, sudah berlakon lebih 1,000 buah drama dan 15 buah filem antaranya Yes, Tuan!, Panggilan Pulau dan Burung Besi. Selain berlakon, Sathia yang pernah menjadi pemandu bas persiaran selama enam tahun sebelum bergelar artis ini sudah mengarahkan 10 buah VCD di dalam bahasa Tamil.

Filemografi
Filem
 Tahun Tajuk Watak Catatan  1994 Panggilan Pulau Ceti  Filem pertama  1996 Yes, Tuan! Sathia 1999 Burung Besi 2000 Soal Hati Pemandu Bas Penampilan khas  2002 KL Menjerit Jiran Mustaffa  2006 Man Laksa Arru Pelakon undangan  2007 Orang Minyak Kuruparan 2008 Tumi Kato Sundor Dina 2009 Setem Vellu2010 Kapoww!! Mamak Appalam Prakash Vellu Senario Asam Garam Tam Janin Chetti  Penampilan khas 2011 Kembar Siang Mohamad Rafi Libas Mamak Apa Tengok-Tengok Kumpulan Muzik 2012 Cinta Beruang Tauke Sarkas2013 Gila-Gila Remaja 2 Subra Kecoh Hantu Raya Tok Chai 2014 Kami Histeria Dirinya sendiri  Penampilan khas Mana Mau Lari Mekanik2015 Pontianak Menangis  Cicakman 3 Datuk Bandar Metrofulus2021 Kenderaan Berat Ikut Kiri  Hanya Namamu Laila  Muthu  Arwah Pak Mat, Lif & AJK Prabu  Mr. Peyii2022 Operasi UFO VJ Juang Jiran Encik Tham Mistik 3 Logi Puaka2023 Sawadikap Pei Kau Pilih Siapa?2024 Padu Rajintiran  Hantu Telur Kampung Bomoh  TBA Pi Mai Pi Mai Tang Tu The Movie Ravi Dalam perancangan

Drama
 Tahun Tajuk Watak Saluran TV Catatan  1985 KalapadamTV2 Drama pertama  1993 Baba & Nyonya 1993–2004 Pi Mai Pi Mai Tang Tu RaviTV3 1995–1996 Sambal Dharmendra  2013 OMG (Ohsem Music Group) The Series  2015 Sketso Astro Warna 2020 Jaman Tori Raja Bersiong Awesome TV 2021 Annyeonghaseyo Cikgu Maryam Vijay Astro Citra 2022 Bukan Pi Mai Pi Mai SavhiAstro Ria 2023 Projek: High Council Ayah Prakash Penampilan khas Jiranku Sayang TV1 2024 Yak Yak Yey! Astro Warna

Telefilem
 Tahun Tajuk Watak Saluran TV Catatan 2003 Pelakon Popular Dirinya sendiri VCD Telefilem pertama  Neon Penjaga Tandas Awam  Penampilan khas 2014 OMG Kelaut  TV3 2022 Hantu Viral AppuTV22023 Selendang Putih Raju Jangan Panjat Pagar Itu  Jaya TV1

Televisyen
 Tahun  Tajuk Peranan  Saluran TV  Catatan 2009  Spontan (Musim 1)Artis Jemputan Astro Warna Episod 2, 9 & 25 Separuh Akhir 2012  Betul ke Bohong? (Musim 1) Episod 11 (Suku Akhir)2025 Sepahtu Reunion Live 2025 Bapa Mertua Rayyan Astro Prima Cameo: Episod: "Bukan Cinta Biasa" Muzikal Lawak Superstar (musim 5) Artis Jemputan  Minggu 8 (Akhir)

Peserta
 Tahun Tajuk Kumpulan 2011 Maharaja Lawak Mega 2011 Pi Mai2012 Super Spontan 2012 Beruang Comel Maharaja Lawak Mega 2012 Sabon2013 MasterChef Selebriti Malaysia (musim ke-2) Solo Maharaja Lawak Mega 2013 (Kerusi Panas)Glory 2014 Maharaja Lawak Mega 2014 (Kerusi Panas)

Anugerah dan pencalonan
 Artis Bukan Melayu Popular 1998/1999 (ABPBH)
 Pencalonan Artis Komedi Lelaki Popular (ABPBH) - 3 kali pada tahun 1996, 1998/99 dan 2001.

 Rujukan 

 Pautan luar 


Kategori:Kelahiran 1964
Kategori:Pelawak Malaysia
Kategori:Orang Malaysia berketurunan India
Kategori:Orang hidup
Kategori:Hindu Malaysia
Kategori:Pelakon lelaki Malaysia
Kategori:Orang dari Selangor
Kategori:Pelakon lelaki Malaysia abad ke-20
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Tamil